Video: Metropolisie van aanranding, intimidasie aangekla | Maroela Media
Video: Metropolisie van aanranding, intimidasie aangekla
Die polisie ondersoek 'n saak van aanranding en intimidasie nadat twee Ekurhuleni-metropolisiebeamptes Sondag glo 'n motoris en sy vrou in Edenvale, Johannesburg voor hul twee kinders hardhandig behandel het.
Malcolm Brown, die motoris, het aan The Star gesê die voorval het naby Modderfonteinweg plaasgevind. "Ek het by 'n rooi verkeerslig stilgehou en 'n verkeerspolisiebeamptes verder af in die straat sien staan," het hy gesê. Toe hy verder ry, het die beampte hom van die pad af getrek en glo op hom begin skree en gevra hoekom hy die rooi verkeerslig verontagsaam het.
Brown het dit ontken en hy is glo gewaarsku dat hy 'n boete gaan ontvang. Hy het uit sy motor geklim om sy inligting aan die beampte te verskaf. Terwyl die beampte die boete ingevul het, het Brown hom gevra hoe hy die verkeerslig van so ver af kon sien. Die beampte het glo geantwoord: "Ek is die wet".
Nog twee beamptes het daarna by hul kollega aangesluit en ook op Brown geskree. Toe Brown hulle name vra, het hulle hom glo gevloek.
Brown het sy selfoon uitgehaal en wou 'n video van die polisievoertuig se nommerplate te neem. "Net nadat ek die video begin neem het, het 'n beampte my arms gegryp en my tot op die grond toe gestoei. Sy kollega het my ook gegryp, en die beampte in die video het my op my bors geslaan."
Brown se vrou het nader gehardloop om hom te help en een van die beamptes het haar glo weggestoot en geslaan. Hul kinders het op die motor se agtersitplek gesit en die hele voorval sien gebeur.
"Ek kon hoor hoe my kinders skree," het Brown bygevoeg. "Ek het my vrou gegryp en na die motor gehardloop. Ek het die deure gesluit en die polisie gebel."
Hy het gesê die beamptes het van die toneel af weggery. Hy het hulle probeer agtervolg, maar hulle het te vinnig gery en glo meer as 120 km/h in 'n 60 km/h-sone gery.
Ao. Jean Olckers, 'n polisiewoordvoerder, het Maandag gesê 'n saak van aanranding en intimidasie word deur die Edenvale-polisie ondersoek.
aanval Edenvale video
Sewe busse brand uit tydens Nyanga-betoging
Hierdie voorvalle raak nou algemeen! Hulle dink regtig hulle is die 'WET" en dan veroorsaak hulle paniek onder die kinders in die voertuig! ek wens iemand wil net eendag die guts he om so arrogante metro/polisieman goed te wetter! Hulle is mos lekker los met die vuiste hoekom nie ook ons nie!
Die untouchables!! Hulle moet bietjie opleiding in maniere en menslikheid kry. Ongeskikte verdomde goed wat dink hulle kan doen wat hulle wil. Julle klomp ringkoppe moet bietjie opstaan uit julle air-con kantore en julle mense opvoed.
Hulle is die regering van die dag!
As jong man het ons sulke verkeerbeamptes uitgelok om 'n persoon te agtervolg na 'n afgelee plek waar 'n klomp jong manne die verkeerbeampte ingewag het. Hier is die man ingelig om sy viktimisasie te staak en dan kry hy pak slae. Sulke nuus versprei gou onder die verkeersbeamptes want dink hulle is die wet.
My vriend was laas week Dinsdag so hardhandig hanter in Van Riebeek Edenvale. En gisteraand was ons afgetrek in Dowerglen want ons het glo nie gestop by die stopstraat nie. Toe ek vir die beampte se ons het toe se sy vir my ek moet maar net "shut-up"